Отгот шунгуур

Отгот шунгуур, Podiceps cristatus нь  Шунгуурынхан, Podicipedidae овгийн усны шувуу юм.

 Гадаад төрх
Энэхүү шувууны биеийн урт 46-51 см ба далавчаа дэлгэхэд 59-73 см юм. Тэд маш чадварлаг сэлж шумбах бөгөөд усан доор загас хөөн барьж иддэг аж. Нас бие гүйцсэн шувууд нь зуны улиралд толгой хүзүүний гоёлоороо андашгүй. 
Бага залуу шувуудын толгой нь эрээн тахь мэт хар цагаан судалтай байх ба нас бие гүйцээд алга болдог ажээ.

 Тархалт
Отгот шунгуур нь цэнгэг уст нуур, ойр орчмын өвс ногоот газар нутаглана. P. c. cristatus зүйл нь  Европ болон Азид таарна. Африкийн дэд зүйл болох  P. c. infuscatus болон Австралийн дэд зүйл  P. c. australis нь суурин амьдралтай юм.

 Идэш тэжээл 
Отгот шунгуур голдуу загас идэх ба мөн жижиг шавьж, мэлхий, үе хөлтөн зэргээр хооллодог.

19 зууны үед өд сөдийг нь авж хатагтай нарын малгай зэргийн гоёлд хэрэглэхээр их хэмжээгээр агнаснаас болж Нэгдсэн Вант Улсад устах дөхсөн ажээ. Хамгаалалтад авсан ба өдгөө тоо толгой нь эргэж сэргээд байна.

 Цахим холбоос 

BTO BirdFacts - Great-crested Grebe
BirdLife Species Factsheet

Ангилал:Шунгуурынхан
Ангилал:Евразийн шувууд